U-I-218/97
Natisni
Opravilna št.:
U-I-218/97
Datum odločitve:
13. 1. 2000
Objavljeno:
OdlUS IX, 3
ECLI:
ECLI:SI:USRS:2000:U.I.218.97
Akt:
Pravilnik o določitvi načina in pogojev upravljanja s poslovnimi prostori in o oddajanju poslovnih prostorov v najem (Uradni list RS, št. 51/96), 2. odst. 2. čl., 1. odst. 3. čl., 4. čl., 3. odst. 6. čl., 11., 12., 24. čl.
Izrek:
Postopek za oceno zakonitosti drugega odstavka 2. člena, prvega odstavka 3. člena, 4. člena, tretjega odstavka 6. člena, 11. člena, 12. člena in 24. člena Pravilnika o določitvi načina in pogojev upravljanja s poslovnimi prostori in o oddajanju poslovnih prostorov v najem se ustavi.
Evidenčni stavek:
Ker je predlagatelj zahtevo umaknil, je Ustavno sodišče postopek za oceno zakonitosti ustavilo.
Geslo:
Ustavitev postopka zaradi umika zahteve.
Lokalna samouprava.
Upravljanje in oddajanje poslovnih prostorov, pristojnost občine.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Župan Občine Gornja Radgona
Datum vloge:
29. 8. 1997
Vrsta odločitve:
sklep
Vrsta rešitve:
ustavitev
Dokument:
US19848
Dokument v PDF obliki:
U-I-218-97.pdf
122 KB
Prenesite datoteko
U-I-218/97
13. 1. 2000
S K L E P
Ustavno sodišče je v postopku za oceno zakonitosti, začetem na zahtevo Župana Občine Gornja Radgona, na seji dne 13. januarja 2000
s k l e n i l o:
Postopek za oceno zakonitosti drugega odstavka 2. člena, prvega odstavka 3. člena, 4. člena, tretjega odstavka 6. člena, 11. člena, 12. člena in 24. člena Pravilnika o določitvi načina in pogojev upravljanja s poslovnimi prostori in o oddajanju poslovnih prostorov v najem (Uradni list RS, št. 51/96) se ustavi.
O b r a z l o ž i t e v
1. Župan Občine Gornja Radgona je dne 29. 8. 1997 vložil zahtevo za oceno zakonitosti v izreku navedenih določb Pravilnika o določitvi načina in pogojev upravljanja s poslovnimi prostori in o oddajanju poslovnih prostorov v najem (v nadaljevanju:
Pravilnik). Izpodbijani pravilnik naj bi bil v nasprotju z določbo 29. člena Zakona o lokalni samoupravi (Uradni list RS, št. 72/93, 6/94 - odl. US, št. 45/94 - odl. US, 57/94, 14/95, 20/95 - odl. US, 63/95 - obvezna razlaga, 9/96 - odl. US, 44/96 - odl. US, 26/97, 70/97, 10/98, 68/98 - odl. US in 74/98 - ZLS), ki določa, da občinski svet v okviru svojih pristojnosti odloča o pridobitvi in odtujitvi občinskega premoženja, kolikor s statutom občine ali z odlokom občinskega sveta za odločanje o tem ni pooblaščen župan. Glede na to bi po predlagateljevem mnenju oddajanje poslovnih prostorov in poslovnih stavb, ki sodi v redno upravljanje z občinskim premoženjem, moralo biti v pristojnosti občinske uprave, ki jo vodi župan oziroma po njegovem pooblastilu tajnik občinske uprave, in ne v pristojnosti občinskega sveta. Po predlagateljevem mnenju si je Občinski svet Občine Gornja Radgona z izpodbijanim pravilnikom določil pristojnost odločanja v zadevah, za katere nima podlage po veljavni zakonodaji. Ustavnemu sodišču predlaga, naj izpodbijani pravilnik razveljavi.
2. Dne 16. 4. 1999 je začel veljati Pravilnik o spremembah in dopolnitvah Pravilnika o določitvi načina in pogojev upravljanja s poslovnimi prostori in o oddajanju poslovnih prostorov v najem (Uradne objave Občine Gornja Radgona z dne 15. 4. 1999), s katerim je Občinski svet Občine Gornja Radgona spremenil izpodbijane določbe. Glede upravljanja in oddajanja poslovnih prostorov v najem je določil pristojnost Občinske uprave oziroma petčlanske komisije, ki jo imenuje Župan.
3. Ustavno sodišče presoja praviloma le ustavnost in zakonitost veljavnih predpisov. Samo izjemoma lahko na podlagi 47. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) ugotovi neskladnost predpisa, ki je bil med postopkom pred Ustavnim sodiščem usklajen z Ustavo in zakonom oziroma je prenehal veljati. Glede na navedene spremembe Pravilnika je bil predlagatelj pozvan, naj pove, ali še vztraja pri zahtevi. Z vlogo z dne 14. 12. 1999 je sporočil, da pri presoji Pravilnika ne vztraja. Ustavno sodišče je zato postopek v tej zadevi ustavilo.
4. Ustavno sodišče je sprejelo ta sklep na podlagi 6. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Lojze Ude, dr. Mirjam Škrk in dr. Dragica Wedam- Lukić. Sklep je sprejelo soglasno.
P r e d s e d n i k
Franc Testen